Ĉajkovsko (Simferopola distrikto)

Ĉajkovsko (, , , foje uzatas ankaŭ la historia nomo Jeni-Sala) estas vilaĝo en la Simferopola distrikto de Aŭtonoma Respubliko Krimeo, administre apartenanta al la Dobra komunumo. Laŭ la censo de la jaro 2001 en la vilaĝo loĝis 108 homoj. Antaŭ la jaro 1948 la vilaĝo nomiĝis Jeni-Sala.

 Geografio 
La vilaĝo situas en sud-orienta parto de la Simferopola distrikto sur la dekstra bordo de la rivero Angara (kiu estas dekstra alfluanto de Salgiro) proksimume 15 kilometrojn for de Simferopolo kaj ĉ. 2 kilometrojn for de la aŭtoŝoseo Simferopolo-Aluŝto-Jalto. La plej proksima loĝloko estas la vilaĝo Perevalno, kiu preskaŭ tuŝas la vilaĝon ĉe la suda flanko. Ĉajkovsko situas ĉe la orientaj deklivoj de la Dolgorukova altebenaĵo.

 Historio 
Oni opinias, ke la unua vilaĝo sur tiu loko aperis en la 17a jarcento , tamen la unuaj fidindaj mencioj pri la vilaĝo (tiam sub la nomo Jeni-Sala) aperis nur en la jaro 1842, kiam la vilaĝo aperis sur militista topografia mapo.

Laŭ la statistikaj informoj de la jaro 1864 en la vilaĝo loĝis nur 12 homoj, dum en la jaro 1887 ĝi jam estis loĝata de 72 loĝantoj. En la jaro 1926 ĝi estis loĝata jam de 97 homoj.

Per la decido de la estraro de la supera konsilio de RSFSR la 18an de majo 1948 la vilaĝo estis alinomita kiel ZareĉnojeLa teksto de la ordono pri alinomado de Krimeaj loĝlokoj (alirita la 2an de oktobro 2013). En la jaro 1958 oni unuigis Ĉajkovskon kun la vilaĝeto Sennoje, kiu situis tre proksime.

Ekde la Dua mondmilito apud la vilaĝo troviĝas kelkaj militistaj bazoj; apud la vilaĝo situas granda pafkampo.

 Dinamiko de la loĝantaro 
 1864 — 12 homoj
 1887 — 72 homoj
 1926 — 97 homoj (48 grekoj kaj 47 rusoj)
 1939 — 62 homoj
 1989 — 157 homoj
 2001 — 108 homoj

 Nuntempo 
Laŭ la rezultoj de la censo de la jaro 2001 en la vilaĝo loĝis 108 homoj (la pli ĝisdataj pritaksoj de la jaro 2009 mencias 150 loĝantojn). La areo de la vilaĝo estas 9 hektaroj, la kvanto de kortoj estas 56.

La ĉefa ekonomia branĉo de Ĉajkovsko estas priservado de la militistaj bazoj, situantaj apud la vilaĝo.

 Referencoj 

 Ligiloj 



Kategorio:Vilaĝoj de Krimeo
Kategorio:Loĝlokoj de la Simferopola distrikto